Diari Oficial de la Generalitat Valenciana


Sumari del DOGV 4067, del 20-08-2001 (2001/8375)

RESOLUCIÓ 14 d'agost de 2001, del conseller de Benestar Social, per la qual s'incrementa el crèdit destinat a finançar les estades en balnearis de la Comunitat Valenciana (Programa de Termalisme Valencià) per al 2001, regulades en l'Ordre de 30 de novembre de 2000 (DOGV núm. 3.895, de 12 de desembre de 2000).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4067

Data del DOGV
:   20-08-2001

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2001/8375


Data del document
:   14-08-2001

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * medicina natural
    * ajuda pública
    * suport econòmic
    * tercera edat

RESOLUCIÓ de 14 d'agost de 2001, del conseller de Benestar Social, per la qual s'incrementa el crèdit destinat a finançar les estades en balnearis de la Comunitat Valenciana (Programa de Termalisme Valencià) per al 2001, regulades en l'Ordre de 30 de novembre de 2000 (DOGV núm. 3.895, de 12 de desembre de 2000). [2001/8375]
  
La convocatòria d'ajudes en matèria d'estades en balnearis de la Comunitat Valenciana per al 2001, aprovada per ordre de la Conselleria de Benestar Social de 30 de novembre de 2000 (DOGV núm. 3.895, de 12 de desembre de 2000), va ser realitzada d'acord amb allò disposat en l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, i per tant abans de l'aprovació en les Corts Valencianes de la Llei de Pressupostos per al 2001, per això el finançament d'aquestes ajudes va estar condicionat a l'aprovació dels crèdits corresponents.
  
Una vegada publicada la Llei 11/2000, de Pressupostos de la Generalitat Valenciana per al 2001, i d'acord amb allò regulat en el número 11 de l'article 47 de la Llei d'Hisenda Pública de la Generalitat Valenciana, text refós, es va procedir mitjançant Resolució de 31 de gener de 2001 a donar publicitat al crèdit i a la línia de subvenció destinada a finançar les estades en balnearis de la Comunitat Valenciana regulat en l'ordre de la Conselleria de Benestar Social, de 30 de novembre de 2000.
  
Finalment, una vegada transcorreguda una part de l'exercici pressupostari, ateses les sol·licituds d'ajudes presentades i a la vista de les noves necessitats sorgides, resulta necessari un increment del crèdit destinat al Programa de Termalisme Valencià.
  
Per tant, segons allò exposat i per donar compliment a l'últim paràgraf de la Resolució de 31 de gener de 2001, resolc:
  
Primer
  
Modificar la quantia del crèdit destinat a finançar estades en balnearis de la Comunitat Valenciana per al 2001 com tot seguit s'indica:
  
Denominació: Termalisme Social.
  
Línia de subvenció: T1735/01
  
Consignació pressupostària: increment de 16.846.720 PTA (125.463,28 euros) i passa de 851.830.484 PTA (856.442,24 euros) a 671.353.812 PTA (981.905,53 euros).
  
Segon
  
Publicar aquesta resolució en el Diari Oficial de la Generalitat Valenciana
  
València, 14 d'agost de 2001
  
El conseller de Benestar Social.